Татяна Бек
Аз зная само, че под клони разпростряни…

Превод от руски: Светлозар Жеков, 2007

chitanka.info

Аз зная само, че под клони разпростряни

зелената трева и жълтите цветя

с врабчетата са в мир и с гарвани, и с врани,

макар да пеят те различно песента.

И още зная аз, че сивата скамейка

преди във тюркоаз е цялата била,

но есен-градинар с гърмящата си лейка

полива всеки ден градчета и села.

Ще дойде зима пак и буря ще прозвънне —

ще мисля, че метат пак двора аз насън.

През февруари пък в леглото, още сънна,

не ще усетя в миг, че пролетта е вън.

И пак ще зацъфтят дворовете без мяра!

Пак празничен обяд за враните добри!

И мощен, мощен ток от силната им вяра

съзнанието в мен докрай ще прегори.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.